b'\n_START_ARTICLE_\nKlaus-Dieter Petersen\n_START_SECTION_\nKlubska kariera\n_START_PARAGRAPH_\nOd leta 1986 je igral za nem\xc5\xa1ke klube. Najprej za Minden do leta 1988. Nato do leta 1993 za VfL Gummersbach ter med letoma 1993 in 2005 za severnonem\xc5\xa1ki rokometni velikan THW Kiel.\n_START_SECTION_\nReprezentanca Nem\xc4\x8dije\n_START_PARAGRAPH_\nZa reprezentanco je igral od leta 1989. Vsega skupaj je zbral 340 nastopov za izbrano vrsto v obdobju, ko je ta bila v svetovnem rokometnem vrhu in je osvajala \xc5\xa1tevilne medalje na najve\xc4\x8djih tekmovanjih. Petersen je dosegel 253 zadetkov._NEWLINE_Z Nem\xc4\x8dijo je osvojil dve medalji na evropskih prvenstvih. Najprej je leta 2002 osvojil srebro, nato leta 2004 v Sloveniji pa \xc5\xa1e zlato medaljo._NEWLINE_Leta 2003 je bil v postavi ekipe, ki je osvojila srebrno medaljo na SP 2003._NEWLINE_Leta 2004 je na poletnih olimpijskih igrah v Atlanti v sestavi nem\xc5\xa1ke reprezentance osvojil srebrno olimpijsko medaljo.\n_START_SECTION_\nTrenerska kariera\n_START_PARAGRAPH_\nOd leta 2005, ko je zaklju\xc4\x8dil z igranjem se je posvetil trenerstvu. Vodil je ve\xc4\x8d nem\xc5\xa1kih klubov potem, ko je bil najprej pri Kielu pomo\xc4\x8dnik trenerja med letoma 2003 in 2008. Od leta 2012 je trener v klubu TSV Altenholz.'